क्यासिनो कारोबारमा कडाइ
राष्ट्र बैंकले क्यासिनोमा हुने कारोबारमा कडाइ गर्ने भएको छ । क्यासिनोमा हुने विदेशी विनिमयको कारोबार व्यवस्थित र पारदर्शी हुन नसकिरहेको समयमा राष्ट्र बैंकले कडाइ गर्ने नीति ल्याएको हो । क्यासिनो सञ्चालनका सम्बन्धमा राष्ट्र बैंकले हालै जारी गरेको एकीकृत परिपत्रमा इजाजत, कारोबार रिपोर्टिङ, नगद कारोबार, खाता सञ्चालन, रकम ट्रान्सफर लगायत विविध पक्षमा कडाइ गरिएको हो ।